Surhondarjas vilojats

Surhondarjas vilojats () ir viens no Uzbekistānas administratīvajiem vilojatiem, tā administratīvais centrs ir Termizas pilsēta. Atrodas valsts dienvidos Amudarjas un tās pietekas Surhondarjas ielejā, austrumos, ziemeļos un rietumos to norobežo Bobotoga, Hisora un Kehitanga grēdas. Robežojas ziemeļos un austrumos ar Tadžikistānu, dienvidos — ar Afganistānu, bet rietumos — ar Turkmenistānu un Kaškadarjas vilojatu. Administratīvi dalās 14 tumanos (rajonos) un 1 vilojata pilsētā (Termiza).

 Vēsture 
Tagadējā administratīvā vienība pirmoreiz izveidota 1941. gadā kā Uzbekijas PSR Surhandarjas apgabals ar centru Termezā. 1960. gadā Surhandarjas apgabalam pievienoja daļu likvidētā Kaškadarjas apgabala ar tā centru Karši, bet 1964. gadā Kaškadarjas apgabalu atjaunoja. Nomenklatūras vārds «vilojats» tiek piemērots kopš Uzbekistānas neatkarības iegūšanas 1991. gadā; uzbeku valodā tas arī pirms tam piemērots apgabala līmeņa administratīvajām vienībām.

 Ārējās saites